open-index/open-wikipedia-markdown huggingface dataset:
శివలాల్ యాదవ్

**శివలాల్ యాదవ్** (Nandlal Shivlal Yadav ) Telangana లోని హైదరాబాదు లో జన్మించి భారత క్రికెట్ జట్టుకు ప్రాతినిధ్యం వహించిన క్రీడాకారుడు. ఇతడు 1957 జనవరి 26 న జనించాడు. భారత జట్టు తరఫున 1979, 1987 మధ్యకాలంలో 35 టెస్టులు, 7 వన్డేలలో ప్రాతినిధ్యం వహించాడు.

## బల్యం

## కెరీర్ ఆరంభము

1979 లో ఆస్ట్రేలియా పై తన తొలి టెస్ట్ మొదలుపెట్టి, ఆ సీరీస్ లోని 5 టెస్టులలో మొత్తం 24 వికెట్లను సాధించాడు. దీంతో వెంకట రాఘవన్ ను పక్కనపెట్టాల్సి వచ్చింది. భారత జట్టులో రవిశాస్త్రి, దిలీప్ దోషి లు ప్రవేశించేవరకు ఇతను రెగ్యులర్ గా భారత జట్టులో స్థానం సంపాదించాడు.

## అత్యుత్తమ ప్రదర్శనలు

## మూలాలు


## భాహ్యా లంకెలు

వర్గం:1957 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:హైదరాబాదు జిల్లా క్రీడాకారులు
వర్గం:జీవిస్తున్న ప్రజలు
హీరాలాల్ గైక్వాడ్

హీరాలాల్ గైక్వాడ్ (హిరలాల్ ఘసులాల్ గైక్వాడ్) (1923 ఆగస్టు 29 - 2003 జనవరి 2)  భారత మాజీ క్రికెట్ క్రీడాకారుడు.

## జీవిత విశేషాలు
అతను  1923 ఆగస్టు 29 న మహారాష్ట్ర లోని నాగ్‌పూర్ లో జన్మించాడు. 1952 లో అంతర్జాతీయ క్రికెట్ లో  భారతదేశం తరఫున ఒక టెస్ట్ మ్యాచ్ ఆడి 22 పరుగులు సాధించాడు. దేశీయ ఫస్ట్ క్లాస్ భారత క్రికెట్‌లో మధ్యప్రదేశ్,  హోల్కర్, సెంట్రల్ ఇండియా జట్ల ‌కు ప్రాతినిధ్యం వహించాడు. జట్టులో, అతను ప్రధానంగా నెమ్మదిగా ఎడమచేతి ఆర్థడాక్స్ లేదా లెఫ్ట్ ఆర్మ్ మీడియం పేస్ బౌలర్‌గా ఆడాడు. అలాగే, హిరలాల్ గైక్వాడ్ సమర్థవంతమైన ఎడమచేతి వాటం బ్యాటింగ్ శైలిని చూపించాడు.

## ఫస్ట్ క్లాస్ క్రికెట్
1941-42 సీజన్ నుండి 1983-84 సీజన్ వరకు, హిరలాల్ గైక్వాడ్  ఫస్ట్-క్లాస్ ఆట జీవితం కొనసాగింది. హిరలాల్ గైక్వాడ్ లెఫ్ట్ ఆర్మ్ బౌలర్. అతను నెమ్మదిగా లేదా మధ్యస్థ వేగంతో బౌలింగ్ చేసేవాడు. అతను  సమర్థవంతమైన బ్యాటింగ్‌కు  అర్హత పొందాడు. 1940, 1950లలో  జట్టులోని ఆటగాళ్లలో హోల్కర్ ఒకడు అయ్యాడు. అతను రెండు దశాబ్దాలకు పైగా ఫస్ట్ క్లాస్ క్రికెట్‌లో పాల్గొన్నాడు. హిరలాల్ గైక్వాడ్ 23.60 సగటుతో 364 వికెట్లు, 19.40 సగటుతో 2,484 పరుగులు సాధించాడు.

## అంతర్జాతీయ క్రికెట్

హిరలాల్ గైక్వాడ్ తన మొత్తం కెరీర్లో ఒకే టెస్ట్ ఆడాడు. అతను అక్టోబర్ 23, 1952 న లక్నోలో ఆతిథ్య పాకిస్థాన్ పై  టెస్ట్ ఆడంటం ద్వారా టెస్టులలోకి అరంగేట్రం చేశాడు. ఇది అతని ఏకైక టెస్ట్ పాల్గొనడం. అప్పటి నుండి అతను టెస్టుల్లో కనిపించలేదు.

లక్నో టెస్టులో  గైక్వాడ్ 36 ఓవర్లు విసిరాడు. అతను 46 పరుగులు మాత్రమే ఇచ్చాడు. అయితే, వికెట్లు తీయబడలేదు. అంతకుముందు 1952 లో భారత జట్టుతో కలిసి ఇంగ్లాండ్ వెళ్లారు. అయితే, అతను ఏ టెస్టులలోనూ పాల్గొనే అవకాశం రాలేదు.

హిరలాల్ గైక్వాడ్ జనవరి 2, 2003 న 69 వ ఏట పశ్చిమ బెంగాల్ లోని బాగ్డోగ్రా ప్రాంతంలో కన్నుమూశాడు.

## మూలాలు

## బాహ్య లంకెలు

* Hiralal Gaekwad at Cricinfo
* Hiralal Gaekwad at CricketArchive
* Hiralal Gaekwad: The southpaw who lost out to Vinoo Mankad

వర్గం:1923 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:2003 మరణాలు
విక్రం రాథోర్

thumb|విక్రం రాథోర్
**విక్రం రాథోర్** (Vikram Rathour) భారత క్రికెట్ మాజీ క్రీడాకారుడు.

## జీవిత విశేషాలు
అతను 1969 మార్చి 26 న పంజాబ్ లోని జలంధర్లో జన్మించాడు. ఇతడు 1996, 1997 కాలంలో భారత జట్టుకు 6 టెస్టులు, 7 వన్డేలలో ప్రాతినిధ్యం వహించాడు. వన్డేలలో 2 అర్ధ సెంచరీలు సాధంచాడు. అతను కుడిచేతి ఓపెనింగ్ బ్యాట్స్ మాన్. 146 మ్యాచ్‌ల్లో 49.66 సగటుతో 11473 పరుగులు సాధించిన రాథౌర్ ఫస్ట్ క్లాస్ స్థాయిలో ముఖ్యమైన పరుగుల స్కోరర్‌గా నిలిచాడు. అతని లిస్టు-A కెరీర్ మరింత నిరాడంబరంగా ఉంది. అతను 99 మ్యాచ్‌ల్లో కేవలం 3000 పరుగులు చేశాడు. ప్రస్తుతం అతను భారత క్రికెట్ జట్టుకు బ్యాటింగ్ కోచ్ గా ఉన్నాడు.

2012 సెప్టెంబరు 27 న విక్రమ్ రాథౌర్‌ను నార్త్ జోన్ నుంచి జాతీయ సెలెక్టర్‌గా నియమించారు.

## అంతర్జాతీయ కెరీర్
విక్రమ్ రాథౌర్ 2003 నవంబరులో ఫస్ట్-క్లాస్ క్రికెట్ నుండి రిటైర్మెంట్ ప్రకటించాడు. తన టెస్ట్ కెరీర్లో, అతను 10 ఇన్నింగ్స్, ఆరు మ్యాచ్‌లలో 131 పరుగులు చేశాడు.  దక్షిణాఫ్రికాతో ది వాండరర్స్‌లో అతను అత్యధికంగా 44 పరుగులు చేశాడు. కోచ్ బిషన్ సింగ్ బేడి సారథ్యంలో రంజీ ట్రోఫీని గెలుచుకున్న జట్టులో రాథోర్ సభ్యుడు.మూలాలు

వర్గం:1969 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:పంజాబ్ క్రీడాకారులు
వర్గం:పంజాబ్ క్రికెట్ క్రీడాకారులు
వర్గం:జీవిస్తున్న ప్రజలు
పెదతాడేపల్లి (తాడేపల్లిగూడెం మండలం)

**పెదతాడేపల్లి** పశ్చిమగోదావరి జిల్లా లోని తాడేపల్లిగూడెం మండలానికి చెందిన రెవెన్యూయేతర  గ్రామం.. తాడేపల్లిగూడెం నుండి నల్లజర్ల వెళ్ళే దారిలో ముందుగా వచ్చే ఊరు. తాడేపల్లిగూడెం నుండి సుమారు 5 కిలోమీటర్లు ఉంటుంది.

:
## మూలాలు
ఆరోగ్యం

alt=AIIMS central lawn.jpg|thumb|అఖిల భారత వైద్య విజ్ఞాన సంస్థ
**ఆరోగ్యము** : (health)
ఓ నానుడి : ఆరోగ్యమే మహాభాగ్యము

మనిషి - శారీరకంగాను, మానసికంగాను, సామజికంగాను, ఆర్థికంగాను, తను ఉన్న పరిసరాలలో హాయిగా జీవించడాన్ని ఆరోగ్యము అంటారు.
ఆరోగ్యము మనిషి ప్రాథమిక హక్కు. ప్రతి ఒక్కరూ ఆరోగ్యముగా ఉండాలి, ఆరోగ్యముగా ఉండడానికి ప్రయత్నించాలి, మంచి ఆరోగ్య పరిసరాలను కల్పిణ్చుకోవాలి. ఆరోగ్యముగా ఉండమని ఇతరులకు సలహా ఇవ్వాలి.

## ఆరోగ్యవంతుడి శారీరక లక్షణాలు
* బరువు (వయస్సు ప్రకారం) :
* శారీరక ఉష్ణోగ్రత :
* గుండె లయ (హార్ట్ బీట్) :
* నాడీ లయ (పల్స్ రేట్) :
* రక్తపోటు (బ్లడ్ ప్రెషర్) :
* మూల జీవక్రియ రేటు (బేసల్ మెటబాలిక్ రేటు) :

దేశాభివృద్దికి, సౌభాగ్యానికి ఆరోగ్యం ముఖ్యమైనది. ప్రపంచ ఆరోగ్య సంస్ధ (డబ్ల్యు.హెచ్.ఓ) ఆరోగ్యం అంటే “శారీరక, మానసిక , సాంఘిక, ఆధ్యాత్మిక కుశలత, అంతే కాని కేవలం ఏదైనా ఒక వ్యాధిగాని లేక వైకల్యం గాని లేకపోవడం మాత్రమే కాదు“ అని వివరిస్తుంది. ఒక వ్యక్తి (అతను లేక ఆమె) యొక్క సామర్ధ్యాన్ని గురించి తెలుసుకుని ఉండడం, జీవితంలో సంభవిస్తూ ఉండే సాధారణ శ్రమ, ఒత్తిడికి తట్టుకుని ఉండగలగడం, ఉత్పాదక శక్తితో పనిచేయగలగి ఉండడం, అతను లేక ఆమె జాతికి తన వంతు తోడ్పాటును అందించడంతో ఉండే మానసిక ఆరోగ్యాన్ని ఒక మనో-కుశలతగా ప్రపంచ ఆరోగ్య సంస్ధ వర్ణిస్తుంది. ఇటువంటి వాస్తవిక దృష్టితో చూసినపుడు, మానసిక ఆరోగ్యం అనేది ఒక వ్యక్తి యొక్క మానసిక శ్రేయస్సుకు పునాది వంటిది, వ్యక్తి సమర్ధంవంతంగా పనిచేయడానికి ఉపయోగపడేది.
## ఆరోగ్యం కొరకు తీసుకోవలసిన జాగ్రత్తలు

* పౌష్టికాహారం :
* సమతుల్యాహారం :
* శారీరక వ్యాయామం :
* మానసిక వ్యాయామం :
* ధ్యానం :

## అనారోగ్యము
మనిషి - శారీరకంగాను, మానసికంగాను, సామజికంగాను, ఆర్థికంగాను, స్వల్పంగా మార్పును తన జీవన-పరిష్థితులలో గమనిస్తే దానిని వ్యాధి లేక అనారోగ్యము (Ill-health) అని నిర్వచించవచ్చు .

## ఇవీ చూడండి
*ఆరోగ్య సూత్రాలు
*ఆరోగ్యము , సౌందర్యం చిట్కాలు
*భారత ప్రగతి ద్వారం
*చెమటకాయలు
*ఆరోగ్యకరమైన ఆహారం

## వనరులు

## ఉపయుక్త గ్రంథ సూచి
*ఆరోగ్యము , సౌందర్యం చిట్కాలు
*జనప్రియ వైద్య ప్రపంచం- ప్రాచీన ఆధునిక వైద్య వివరణలు, చికిత్స విధానాలు - డా.కె.వి.ఎన్.డి ప్రసాద్

వర్గం:ఆరోగ్యం
మనిందర్ సింగ్

**మణిందర్ సింగ్**  (జ.1965 జూన్ 13)  భారతీయ మాజీ క్రికెట్ క్రీడాకారుడు. భారత జట్టు తరఫున మనిందర్ సింగ్ 35 టెస్టులు, 59 వన్డేలలో ప్రాతినిధ్యం వహించాడు.  బౌలింగ్ లో చక్కటి నైపుణ్యం పదర్శించి బిషన్‌సింగ్ బేడీ వారసుడిగా పరిగణించబడ్డాడు. కాని 1986-87 లో మద్రాసు టెస్ట్ టై గా ముగియడానికి అతడే కారణమని విమర్శకుల అభిప్రాయం. 1987 ప్రపంచ కప్ లో పాల్గొన్న భారత జట్టులో ఇతడు సభ్యుడు. అంతర్జాతీయ క్రికెట్ నుంచి నిష్క్రమించిన తర్వాత క్రికెట్ వ్యాఖ్యాతగా మంచి పేరు సంపాదించాడు.

## జీవిత విశేషాలు
అతను 1965 జూన్ 13 న మహారాష్ట్ర లోని పూనే లో జన్మించాడు. మనీందర్ సింగ్ 1982 డిసెంబరులో కరాచీలో పాకిస్థాన్‌తో జరిగిన మ్యాచ్ తో తన కెరీర్ ను  ప్రారంభించాడు. అతని చివరి మ్యాచ్ మే 1993 లో జింబాబ్వేతో జరిగింది. అతను  బిషెన్ సింగ్ బేడి వారసుడిగా పరిగణించబడ్డాడు. అతను తరచుగా ఒక ఓవర్ బౌలింగ్ చేసిన ఘనత పొందాడు.  ఇందులోని  ఆరు బంతుల్లో ప్రతి ఒక్కటి ఫ్లైట్, లెంగ్త్, స్పిన్‌తో గారడీ చేయడం కంటే భిన్నంగా ఉంటుంది. అంతర్గత జట్టులో రాజకీయాల కారణంగా అతను అంతర్జాతీయ క్రికెట్ కు దూరమయ్యాడు.  అతను తన టెస్ట్ కెరీర్‌లో కేవలం 35 మ్యాచ్‌ల్లో అసాధారణమైన 88 వికెట్లు పడగొట్టాడు, ఏడు వికెట్లలో 27 పరుగులకు మాత్రమే ఇవ్వడం అతని కెరీర్ లో  ఉత్తమమైనది. వన్డే ఇంటర్నేషనల్‌లో 66 వికెట్లు, 22 పరుగులకు నాలుగు వికెట్లు పడగొట్టాడు.

1986-87 సిరీస్‌లో ఆస్ట్రేలియాతో సమం చేసిన మద్రాస్ టెస్టులో అతను అవుట్ అయినందుకు అతనికి ఇప్పుడు ఎక్కువగా జ్ఞాపకం ఉంది.

## వివాదాలు
22 మే 2007 న, కొకైన్ కలిగి ఉన్నందున మనీందర్‌ను పోలీసులు ప్రశ్నించారు. అతను తనకోసం కొకైన్ ఉపయోగించినట్లు ఒప్పుకున్నాడు. తూర్పు ఢిల్లీలోని  అతని నివాసంలో 1.5 గ్రాముల కొకైన్‌ను వారు కనుగొన్నారని, పోలీసులు అనుసరిస్తున్న నైజీరియా జాతీయుడు అతనికి విక్రయించాడని ఆరోపించారు. 

జూన్ 8, 2007 తెల్లవారుజామున మణిందర్ మణికట్టుకు గాయాలతో ఢిల్లీలోణి  శాంతి ముకుంద్ ఆసుపత్రిలో చేరాడు. ఇది పూర్తిగా ప్రమాదం అని అతని భార్య ఒక ప్రకటన విడుదల చేసింది, అయితే స్థానిక టీవీ ఛానెల్స్ ఇది నకిలీ ఆత్మహత్యాయత్నం లేదా గృహ ప్రమాదానికి కారణం కావచ్చునని ఊహించారు.

## మూలాలు

వర్గం:1965 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ఢిల్లీ క్రీడాకారులు
వర్గం:ఢిల్లీ క్రికెట్ క్రీడాకారులు
వర్గం:జీవిస్తున్న ప్రజలు
సర్పయాగం (సినిమా)

**సర్పయాగం** పరుచూరి సోదరులు దర్శకత్వంలో 1991లో విడుదలైన చిత్రం. ఇందులో శోభన్ బాబు, రేఖ ప్రధాన పాత్రలు పోషించారు. ఈ సినిమాను సురేష్ ప్రొడక్షన్స్ పతాకంపై డి. రామానాయుడు నిర్మించాడు. విద్యాసాగర్ ఈ చిత్రానికి సంగీత దర్శకత్వం వహించాడు. ఒక వైద్యుడు తన కూతురికి జరిగిన అన్యాయానికి ఎలా పగ తీర్చుకున్నాడన్నది ఈ చిత్ర కథ. ఈ సినిమాతో నటిగా రోజా తెలుగు తెరపై మంచి పేరు వచ్చింది.

## కథ
సంఘంలో మంచి పేరు ప్రతిష్టలున్న వ్యక్తి డాక్టర్ వేణుగోపాల్. ఆయన ముద్దుల కూతురు అనసూయ. చిన్నతనంలోనే ఒక అగ్నిప్రమాదంలో తల్లిని కోల్పోవడం వల్ల అనసూయను చాలా గారాబంగా పెంచి పెద్దచేస్తాడు వేణుగోపాల్. ఉన్నత విద్యకోసం మంచి కళాశాలలో చేరుస్తాడు. ఆ కళాశాలలో సీనియర్ విద్యార్థి ఫణి ఆమె మీద మోజు పడతాడు. ఆమెను ప్రేమ పేరుతో వలలో వేసుకుని స్నేహితులతో కలిసి సామూహిక అత్యాచారం చేస్తాడు. జరిగిన విషయం చెప్పుకోలేక అనసూయ తండ్రికి తన బాధనంతా ఉత్తరం రాసి ఆత్మహత్య చేసుకుంటుంది. వేణుగోపాల్ చట్టంతో తనకు న్యాయం జరగదని తానే అపరాధులను చంపడానికి హంతకుడిగా మారతాడు.

## తారాగణం
* డాక్టర్ వేణుగోపాల్ గా శోభన్ బాబు
* రేఖ
* వాణీ విశ్వనాధ్
* వేణుగోపాల్ కూతురు అనుపమగా రోజా
* శ్రీనివాస వర్మ
* నగేష్
* నూతన ప్రసాద్ 
* బ్రహ్మానందం
* సుత్తివేలు
* బ్రహ్మాజీ
* రఘునాథ రెడ్డి
* రాజా రవీంద్ర
* జయలలిత
* సాయి కుమార్

## మూలాలు

వర్గం:శోభన్ బాబు నటించిన సినిమాలు
వర్గం:రామానాయుడు నిర్మించిన సినిమాలు
వర్గం:బ్రహ్మానందం నటించిన సినిమాలు
సర్పయాగం (అయోమయ నివృత్తి)

*సర్పయాగం, మహాభాగవతంలో జనమేజయుడు చేసిన యాగం.
*సర్పయాగం (సినిమా), 1991లో విడుదలైన తెలుగు సినిమా.
గాజు

**గాజు** అనే పదానికి వివిధ ప్రయోగాలున్నాయి. గాజు అనగా [ gāzu ] gāzu. [Tel.] n. Glass; any vitrified substance such as chinaware or a bracelet, which is made of glass black as jet. Hence, blackness. A bracelet. బంగారు గాజులు bracelets made of gold. Various kinds of bracelets are called గొల్ల గాజులు, ఈడిగె గాజులు, మెలి గాజులు, తురక గాజులు, and లక్కపట్టె గాజులు. గాజులు the wards of a lock. గాజుకప్పెరలు gāzu-kapperalu. [Tel.] n. A certain sort of grain. H. iv. 156. గాజునీలము gāzu-nīlamu. n. An artificial sapphire. Also, deep blue or black. NH. v. 46. గాజురొయ్య gāzu-royya. n. A crayfish or large prawn. గాజుపారు gāzu-pāru. v. n. To blacken or turn blck కాంతిహీనమగు. గాజుప్పు gāz-uppu. n. Dross of a glasswork, scoriæ. గాజురాయి gāzu-rāyi. n. A glassy stone. Jet. గాజులవాండ్లు gāzula-vānḍlu. n. A certain caste who deal in glass bracelets.

*గాజు (ఆభరణం), ముఖ్యంగా స్త్రీలు ధరించే ఆభరణము.
*గాజు (పదార్థం), ఒక మూల ఘన పదార్ధము.
*గాజుల తెలుగువారిలో కొందరి ఇంటిపేరు. గాజులు గాజు పదానికి బహువచనం; గాజుల దీని ప్రథమావిభక్తి పదం.

## మూలాలు
మంగళసూత్రం (1966 సినిమా)

**మంగళసూత్రం** 1966 మే 19 న విడుదలైన సినిమా. అరుణాచలం స్టూడియోస్ బ్యానర్‌లో ఎకె వేలన్ నిర్మించి దర్శకత్వం వహించాడు.   ఇందులో ఎన్.టి.రామారావు, దేవిక ప్రధాన పాత్రలలో నటించగా, టి. చలపతి రావు స్వరపరిచారు. 

## కథ
జోగారావు ఒక ప్రసిద్ధ న్యాయవాది. అతని భార్య పార్వతి వారి ఇద్దరు పిల్లలు రాజు (ఎన్ టి రామారావు), శంకర్లతో కలిసి సంతోషకరమైన కుటుంబ జీవితాన్ని గడుపుతూంటారు. ఒకసారి రాజు వారి గ్రామానికి వెళ్లినపుడు అక్కడ శాంత (దేవిక) తో పరిచయం ఏర్పడుతుంది. ఇద్దరూ ప్రేమలో పడతారు. పార్వతి తన కుమారుడు రాజును తన చదువుకున్న మేనకోడలు కమల కంటే గ్రామానికి చెందిన అమ్మాయితోనే పెళ్ళి చెయ్యాలనుకుంటుంది. రాజు గ్రామం నుండి తిరిగి వస్తాడు. అదే సమయంలో పార్వతి గ్రామానికి వెళ్ళి, అక్కడ శాంతతో రాజు పెళ్ళి నిశ్చయం చేసుకుంటుంది. తన తల్లి పెళ్ళి నిశ్చయం చేసినది తన ప్రేయసితోనేనని రాజుకు తెలియదు, కాబట్టి, అతను దానిని తిరస్కరిస్తాడు. తన తండ్రి సహాయం తీసుకుంటాడు. జోగారావు పెళ్ళి సమయంలో ఇంటి నుండి పారిపోవాలని చెప్తాడు. ఆ పెళ్ళిని అతడు తన రెండవ కుమారుడు శంకరుకు చేస్తాను అని చెబుతాడు. కానీ శంకర్ ఈ మాట విని, వెంటనే తాను ప్రేమిస్తున్న బాలా అనే అమ్మాయిని పెళ్ళి చేసేసుకుంటాడు. పెళ్ళి జరిగిన రోజున, వరుడు పారిపోయాడని అందరూ గాసిప్పులు చేయడం ప్రారంభించారు. తన కుమార్తె జీవితాన్ని పాడుచేయవద్దని శాంత తండ్రి జోగా రావును అభ్యర్థిస్తాడు. శాంత సవతి తల్లి అరవడం ప్రారంభిస్తుంది. అక్కడ జోగారావుకు తన మూర్ఖత్వం అర్థమౌతుంది. కాబట్టి, అతను ఒక ఎలక్ట్రిక్ ఇంజనీర్‌తో శాంతా వివాహం చేస్తాడు. తెలియని వ్యక్తి ముడి కట్టడం చూసి శాంత మూర్ఛపోతుంది. ఆ రాత్రి ఆమె ఆత్మహత్యకు ప్రయత్నిస్తుంది. పెళ్ళికుమారుడు ఆమెను కాపాడతాడు. ఆమెకు రాజుతో మళ్ళీ పెళ్ళి చేస్తానని ఆమెకు హామీ ఇస్తాడు. ఇంతలో, అకస్మాత్తుగా, కరెంట్ పోతుంది. ఎలక్ట్రికల్ ఇంజనీర్ కావడంతో, అతను ఫ్యూజ్‌ను తనిఖీ చేయడానికి వెళ్లి, విద్యుదాఘాతానికి గురై మరణిస్తాడు. మిగిలిన కథ ఏమిటంటే, రాజు తిరిగి వచ్చి శాంతను వివాహం చేసుకుంటాడా, వారి జీవితంలో ఏమి జరుగుతుందీ అనేది మిగతా కథ

## తారాగణం

* రాజుగా ఎన్.టి.రామారావు
* శాంతగా దేవిక
* జోగా రావుగా రమణ రెడ్డి
* శంకర్ పాత్రలో పద్మనాభం
* రమణ మూర్తి
* పెరుమల్లు
* బాలా పాత్రలో గీతాంజలి
* కమల గా  వాసంతి
* పార్వతిగా హేమలత
* నిర్మలమ్మ

## సాంకేతిక సిబ్బంది

* **కళ**: కేపీ ముత్తు
* **నృత్యాలు**: రెడ్డి, రాజ్ కుమార్
* **స్టిల్స్**: ఆర్‌ఎన్ నాగరాజ రావు
* **సంభాషణలు**: పినిశెట్టి
* **సాహిత్యం**:  దాశరథి కృష్ణమాచార్య శ్రీశ్రీ, కొసరాజు 
* **నేపథ్య గానం**: పిబి శ్రీనివాస్, పి. సుశీల, ఎస్. జానకి, జిక్కి, జయదేవ్
* **సంగీతం**: టి. చలపతి రావు
* **కూర్పు**: వి.ఎన్.రఘుపతి
* **ఛాయాగ్రహణం**: సత్యం
* **నిర్మాత - దర్శకుడు**: ఎ.కె వెలన్
* **బ్యానర్**: అరుణాచలం స్టూడియోస్
* **విడుదల తేదీ**: 1966 మే 19 

## పాటలు

## మూలాలు

వర్గం:ఎన్టీఆర్‌ సినిమాలు
వర్గం:నిర్మలమ్మ నటించిన సినిమాలు
వర్గం:టి.చలపతిరావు సంగీతం అందించిన సినిమాలు
మంగళసూత్రం (అయోమయ నివృత్తి)

*మంగళసూత్రం ధరించడం ఒక హిందూ సాంప్రదాయం.
*మంగళసూత్రం (1939 సినిమా), నాగయ్య, కాంచనమాల నటించారు.
*మంగళసూత్రం (1946 సినిమా), కోన ప్రభాకరరావు, లక్ష్మీరాజ్యం నటించారు.
*మంగళసూత్రం (1966 సినిమా), ఎన్.టి.రామారావు, దేవిక నటించారు.

వర్గం:అయోమయ నివృత్తి
సిగరెట్

thumb|250px|right|ఇంకా వెలిగించబడని సిగరెట్లు.

**సిగరెట్** అనేది పొగ త్రాగే కడ్డీ. చిన్నగా తురమబడిన పొగాకును కాగితము ద్వారా తయారుచేయబడిన గొట్టంలో కూరి వీటిని తయారుచేస్తారు. 
సిగరెట్లు తాగే అలవాటు ఒక వ్యసనం అని నిరూపించబడింది. పొగాకులో ఉండే ప్రధానమైన నికోటిన్ అనే రసాయన పదార్థం వ్యసనానికి కారణమైన ఉత్ప్రేరకం. ఈ అలవాటువల్ల చాలా రకాల కాన్సర్లు, హృద్రోగాలు, శ్వాసకోశ సంబంధిత వ్యాధులు కలుగుతాయి. గర్భవతులైన వారు పొగ త్రాగితే పుట్టే సంతానం లోపాలతో ఉండడం వంటి సమస్యలు కలుగుతాయి.    సిగరెట్టు, చుట్ట - రెండూ పుగాకుతో చేసినవే. కాని చుట్టకంటే సిగరెట్టు ఇంకా చిన్నది. పుగాకు పొడిని కాగితంలో చుట్టి సిగరెట్లు తయారు చేస్తారు. చుట్టలు పూర్తి ఆకును చుట్టి చేస్తారు. తాజా పరిశోధనల్లో సిగరెట్ వల్ల నపుంసకత్వం సంభవిస్తుందని, ఈ నపుంసకత్వం తరతరాలకు సంక్రమించే అవకాశం ఉందని ఫలితాలను వెల్లడించారు.

మధ్య అమెరికాలో 9వ శతాబ్దం నాటికే పొగ త్రాగే అలవాటు ఉన్నట్లు తెలుస్తుంది. మాయ నాగరికతలోను, అజ్టెక్ నాగరికతలోను మత సంబంధమైన కార్యక్రమలలో పొగాకు త్రాగేవారు. కరిబియన్, మెక్సికో, దక్షిణ అమెరికా ప్రాంతాలలో బాగా ముందుకాలంనుండి పొగ త్రాగే అలవాటు ఉండేది. క్రిమియా యుద్ధం కాలంలో బ్రిటిష్ సైనికులు ఒట్టొమన్ టర్క్ సైనికులను అనుకరించి పొగ త్రాగడం మొదలుపెట్టారు. తరువాత పొగ త్రాగే అలవాటు ఐరోపాలోను, ఇతర ఖండాలలోను విస్తరించింది.

మార్కెట్‌లో లభించే సిగరెట్లలో చూడడానికి కనిపించేవి - పుగాకు బ్లెండ్, చుట్టే సిగరెట్ పేపర్, ఆ పేపరును అతికించే పాలివినైల్ అసిటేట్ (PVA) జిగురు, చాలావాటిలో సెల్లులోజ్ అసిటేట్ ఆధారంగా తయారైన ఫిల్టర్.. అయితే సిగరెట్టులో వాడే పుగాకు బ్లెండుకు చాలా ప్రాధాన్యత ఇస్తారు. కొన్ని కంపెనీల బ్లెండులలో 100పైగా పదార్ధాలు ఉండవచ్చును.

## రోజుకో సిగరేట్‌ తాగినా గుండెకు పోటే
రోజుకొక సిగరెట్టే కాలుస్తున్నా రక్తనాళాలకు హాని చేస్తుందని తేలింది. ఒక్క సిగరెట్‌ తాగినా, అది రక్తనాళాలను గట్టి పడేలా చేసి గుండె జబ్బులకు గురి చేస్తుంది.రక్తనాళాలు గట్టిపడడం వలన గుండె జబ్బులొచ్చే ప్రమాదం పెరుగుతుంది. పొగ తాగే వారికన్నా, పొగాకును నమిలే వారిలో రక్తనాళాల గట్టిదనం తక్కువగా ఉన్నా, మొత్తానికి పొగాకు అలవాటు లేని వారికంటే ఎక్కువేనని తేలింది. (ఆంధ్రజ్యోతి 28.10.2009) 
## ఇవి కూడా చూడండి
* పొగాకు
* చుట్ట
* బీడీ
* వ్యసనం

## మూలాలు

## బయటి లింకులు
* Mortality in relation to smoking: 50 years' observations on male British doctors
* US Center for Disease Control - Smoking and Health Database
* INGCAT - International Non Governmental Coalition Against Tobacco 
* Society for Research on Nicotine and Tobacco 
* Bibliography on History of Cigarette Smoking
* Inquirer.net, Herbal ‘cigarette’ may help smokers quit

వర్గం:వ్యసనాలు
వర్గం:పొగాకు ఉత్పత్తులు
పుల్లెల గోపీచంద్

1973 నవంబర్ 16 న ఆంధ్రప్రదేశ్ లోని ప్రకాశం జిల్లా, నాగండ్లలో జన్మించిన **పుల్లెల గోపీచంద్** (ఆంగ్లం: Pullela Gopichand) భారతదేశపు బ్యాడ్మింటన్ క్రీడాకారుడు. 2001లో చైనాకు చెందిన చెన్‌హాంగ్ ను ఓడించి ఆల్ ఇంగ్లాండ్ బ్యాడ్మింటన్ చాంపియన్‌షిప్ గెల్చి ఈ ఘనతను సాధించిన రెండో భారతీయుడిగా నిల్చాడు. ఇంతకు పూర్వం 1980లో ఈ ఘనతను ప్రకాష్ పడుకోనె సాధించాడు. గోపీచంద్ సాధించిన అపురూప విజయానికి గుర్తింపుగా 1999లో అర్జున పురస్కారము, 2000-01 లో రాజీవ్ గాంధీ ఖేల్ రత్న అవార్డు లభించాయి. కాని ఆ తర్వాత దురదృష్టవశాత్తు తను గాయపడడంతో 2003లో అతని స్థానం 126 కు పడిపోయింది. 2005లో భారత ప్రభుత్వం అతనికి పద్మశ్రీ పురస్కారంతో సత్కరించింది. ప్రస్తుతం గోపీచంద్ పుల్లెల్ల గోపీచంద్ బ్యాడ్మింటన్ అకాడమీని నిర్వహిస్తున్నారు. శిష్యురాలు సైనా నెహ్వాల్ బ్యాడ్మింటన్ రంగములో తన ప్రతిభను చాటుతున్నది.

జులై 29, 2009న భారత ప్రభుత్వం గోపీచంద్ కు ద్రోణాచార్య పురస్కారము ప్రకటించింది. 2014లో ఈయనకు ప్రతిష్ఠాత్మక పద్మభూషణ్ అవార్డు లభించింది.
## వ్యక్తిగత జీవితం
పుల్లెల గోపీచంద్ 5 జూన్ 2002న పీ.వీ.వీ. లక్ష్మి ని వివాహం చేసుకున్నాడు.  వారికీ ఇద్దరు పిల్లలు గాయత్రి గోపీచంద్, విష్ణు ఉన్నారు. గాయత్రి  2015లో అండర్ - 13 జాతీయ బ్యాడ్మింటన్ ఛాంపియన్,  కుమారుడు విష్ణు గోపీచంద్ అకాడమీలో శిక్షణ పొందుతున్నాడు.

## మూలాలు

## బయటి లింకులు
*BWF Profile
*www.hvk.org

వర్గం:1973 జననాలు
వర్గం:ప్రకాశం జిల్లా క్రీడాకారులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:రాజీవ్ గాంధీ ఖేల్‌రత్న గ్రహీతలు
వర్గం:ఆంధ్రప్రదేశ్ బ్యాడ్మింటన్ క్రీడాకారులు
వర్గం:ఒలింపిక్ క్రీడాకారులు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:భారతీయ ఒలింపిక్ క్రీడాకారులు
వర్గం:ద్రోణాచార్య పురస్కార గ్రహీతలు
వర్గం:క్రీడారంగంలో పద్మశ్రీ పురస్కార గ్రహీతలు
ప్రకాష్ పడుకోనె

thumb|right|ప్రకాశ్ పడుకోణె
1955 జూన్ 10 న కర్ణాటకలో జన్మించిన **ప్రకాశ్ పడుకోణె** (Prakash Padukone) (Kannada/Konkani: ಪ್ರಕಾಶ್ ಪಡುಕೋಣೆ) భారతదేశపు ప్రముఖ బ్యాడ్మింటన్ క్రీడాకారుడు. 1980లో ఆల్ ఇంగ్లాండ్ బ్యాడ్మింటన్ చాంపియన్‌షిప్ గెల్చి ఈ ఘనతను సాధించిన తొలి భారతీయుడిగా రికార్డు సృష్టించాడు. అతని విజయాలకు స్పందించిన భారత ప్రభుత్వం 1972 లో అర్జున అవార్డును, 1982లో పద్మశ్రీను బహుకరించింది.

## క్రీడాజీవితం
1962లో కర్ణాటక రాష్ట్ర జూనియర్ చాంపియన్‌షిప్ లో పాల్గొని పడుకోణె క్రీడాజీవితం ఆరంగేట్రం చేశాడు. అందులో మొదటి రౌండ్ లోనే ఇంటిముఖం పట్టిననూ నిరుత్సాహపడక శ్రమించి రెండేళ్ళ పిదప ఆ టైటిల్ గెల్చితన పోరాట పటిమను చాటిచెప్పాడు. 1972లో జాతీయ జూనియర్ టైటిల్ గెల్చినాడు. అదే సంవత్సరం సీనియర్ టైటిల్ కూడా చేజిక్కించుకున్నాడు. ఆ తర్వాత ఏడేళ్ళ వరకు వరుసగా ప్రతి ఏటా సీనియర్ టైటిల్ కైవసం చేసుకున్నాడు. 1975లో యూనియన్ బ్యాంకులో ప్రొబేషనరీ అధికారిగా చేరి 1986 వరకు పనిచేశాడు. 1979లో కామన్వెల్త్ క్రీడల టైటిల్ గెల్చినాడు. ఆ తర్వాత లండన్ మాస్టర్స్ ఓపెన్, డెన్మార్క్ ఓపెన్, స్వీడిష్ ఓపెన్ లకు కూడా తన ఖాతాలో జమచేసుకున్నాడు. 1980లో బ్యాడ్మింటన్ లో అత్యున్నతమైన ఆల్ ఇంగ్లాండ్ ఓపెన్ చాంపియన్‌షిప్ ను గెల్చిఈ ఘనత సాధించిన తొలి భారతీయుడిగా రికార్డు సృష్టించాడు. తన క్రీడాజీవితంలో అధిక భాగం శిక్షణ నిమిత్తం డెన్మార్క్ లో గడిపినందున మార్టెన్ ఫాస్ట్ లాంటి యూరోపియన్ ఆటగాళ్ళు దగ్గరి మిత్రులయ్యారు . దేశానికి ఎన్నో చిరస్మరణీయ విజయాలు అందించిన పడుకోణె 1981 లో బ్యాడ్మింటన్ క్రీడ నుంచి నిష్క్రమించాడు. 
## వ్యక్తిగత జీవితం
పకాష్ పడుకోణె తండ్రి రమేష్ పడుకోణె సీనియర్ చాలా కాలం పాటు మైసూర్ బ్యాడ్మింటన్ అసోసియేషన్ కు కార్యదర్శిగా పనిచేశాడు. పడుకోణె భార్య ఉజాలా, ఇద్దరు కూతుర్లతో కల్సి ప్రస్తుతం బెంగుళూరులో నివాసం ఉన్నాడు. ప్రముఖ మోడల్, నటి అయిన దీపికా పడుకోణె ప్రకాశ్ కూతురే.

## అవార్డులు, గుర్తింపులు

* 1972 లో క్రీడారంగంలో అత్యున్నతమైన అర్జున అవార్డు లభించింది.
* 1982 లో భారత ప్రభుత్వం పద్మశ్రీ పురస్కారం ప్రధానం చేసింది.

## ప్రస్తుత పరిస్థితులు
1991 లో క్రీడాజీవితానికి చరమగీతం పాడి కొద్దికాలం పాటు భారత బ్యాండ్మింటన్ అసోసియేషన్ కు చైర్మెగ్ గా పనిచేశాడు. ఆ తర్వాత 1993 నుంచి 1996 వరకు జాతీయ బ్యాడ్మింటన్ జట్టుకు కోచ్ గా పనిచేశాడు. ప్రస్తుతం ప్రకాశ్ పడుకోణె బ్యాడ్మింటన్ అకాడమీని స్థాపించి నిర్వహిస్తున్నాడు. ఆయన గీత్ సేథితో కలిసి దేశంలో క్రీడల ప్రోత్సాహానికి ఒలింపిక్ గోల్డ్ క్వెస్ట్‌ను స్థాపించాడు. అతను ఇటీవలే తన టచ్‌ప్లే (Touchplay) పేరుతో జీవిత్రచరిత్రను విడుదల చేశాడు. దాని రచయిత దేవ్ సుకుమార్.

## మూలాలు


## బయటి లింకులు
*Authorised Biography 

వర్గం:1955 జననాలు
వర్గం:భారతీయ క్రీడాకారులు
వర్గం:భారత బ్యాడ్మింటన్ క్రీడాకారులు
వర్గం:పద్మశ్రీ పురస్కార గ్రహీతలు
వర్గం:రాజీవ్ గాంధీ ఖేల్‌రత్న గ్రహీతలు
వర్గం:కర్ణాటక క్రీడాకారులు
వర్గం:కర్ణాటక బ్యాడ్మింటన్ క్రీడాకారులు
వర్గం:జీవిస్తున్న ప్రజలు
అపర్ణా పోపట్

1978 జనవరి 18 న ముంబాయిలో జన్మించిన **అపర్ణా పోపట్** (Aparna Popat) భారతదేశపు ప్రముఖ బ్యాడ్మింటన్ క్రీడాకారిణి. ఈమె ప్రపంచ బ్యాడ్మింతన్ లో ప్రస్తుతం 56 వ స్థానంలో ఉంది.
## ప్రారంభ జీవితం
అపర్ణా 1978 జనవరి 18 న ముంబాయిలో గుజరాతీ కుటుంబంలో లాల్జీ పోపట్, హీనా పోపట్ దంపతులకు జన్మించింది. ముంబాయి లోని జె.బి.పెటిట్ పాఠశాలలోను, బెంగుళూరు లోని మౌంట్ కార్మెల్ కళాశాలలోను విద్యనభ్యసించింది. ముంబాయి విశ్వవిద్యాలయం నుంచి గణాంకశాస్త్రంలో డిగ్రీ పూర్తి చేసింది.
## క్రీడా జీవితం
అపర్ణా 8 సంవత్సరాల వయస్సులోనే బ్యాట్ చేతపట్టింది. 13 ఏళ్ళ ప్రాయంలోనే రాష్ట్రస్థాయి, జాతీయ స్థాయి టోర్నమెంట్లలో విజయం సాధించింది. ముంబాయిలో ఉన్నప్పుడు పదేళ్ళపాటు అనిల్ ప్రధాన్ శిక్షణ ఇచ్చాడు. చిన్న వయసులోనే ఆమెలోని ఆతతీరును గమనించిన అనిల్ ప్రధాన్ ఈ బాలికను అప్పగిస్తే భారత బ్యాడ్మింటన్ పటంపై వెలగదీస్తానని ఆమె తల్లిదండ్రులకు తెలియజేశాడు. వారు ఇతని కోరికను మన్నించడం, ఇతను వారి నమ్మకాన్ని నిలబెట్టడంతో అపర్ణా నిజంగానే భారత బ్యాడ్మింటన్ చరిత్రలో ఒక వెలుగు వెలిగింది. అతడు ఈమెనే కాకుండా మరో ఇద్దరు చాంపియన్లను తయారుచేశాడు (జ్యోతి సంఘి, రాధికా బోస్). అతని శిష్యులలో జాతీయ చాంపియన్ అయిన వారిలో రాధికా బోస్ మొదటి వ్యక్తి. అతని శిక్షణలో అపర్ణా మమ్చి రాటుదేలింది. ఆ తర్వాత 1994లో బెంగుళూరు లోని ప్రకాష్ పడుకోనె యొక్క బ్యాడ్మింటన్ అకాడమీకి చేరింది.
## విజయాలు
1998లో అపర్ణా మంజుషా పవన్‌గడ్కర్ ను ఓడించి మొదటిసారిగా జాతీయ సీనియర్ టైటిల్ సాధించింది. 1998 నుంచి ప్రతి ఏటా జాతీయ సీనియర్ టైటిల్‌ను చేజిక్కించుకుంటూ వస్తోంది. ఒక్కక్కసారి ఆమెకు అసలు పోటీ లేనట్లుగా గెల్వడం ఆమె ఆటతీరుకు మచ్చుతునక. సార్క్ చాంపియన్‌షిప్ లోనూ స్వర్ణం సాధించింది. 1996లో హాంగ్‌కాంగ్లో జరిగిన ప్రిన్స్ జూనియర్ ఇన్విటేషన్ టోర్నమెంటులో కాంస్యపతకం సాధించింది. అదే సంవత్సరం డెన్మార్క్లో జరిగిన ప్రపంచ జూనియర్ చాంపియన్‍షిప్ లో రెండో స్థానం సంపాదించింది. 1998లో పారిస్లో జరిగిన ఫ్రెంచ్ ఓపెన్‌లోనూ, అదే ఏడాది కౌలాలంపూర్లో జరిగిన కామన్వెల్త్ క్రీడలలోనూ వరుసగా ప్రథమ, ద్వితీయ స్థానాలలో నిల్చింది. 2002లో మాంచెస్టర్ కామన్వెల్త్ క్రీడలలో కాంస్యం సాధించింది. సిడ్నీలో జరిగిన 2000 ఒలింపిక్ క్రీడలలో భారత్ నుంచి ప్రాతినిధ్యం వహించింది. 2004 ఒలింపిక్ క్రీడలలో కూడా పాల్గొని తొలి రౌండులో దక్షిణాఫ్రికాకు చెందిన మెకేల్ ఎడ్వర్డ్ ను చిత్తుచేసి తదుపరి రౌండ్‌లో నెదర్లాండ్కు చెందిన మియా ఆడినాపై ఓడిపోయింది.
## మూలాలు

వర్గం:1978 జననాలు
వర్గం:భారతీయ క్రీడాకారులు
వర్గం:భారత బ్యాడ్మింటన్ క్రీడాకారులు
వర్గం:మహారాష్ట్ర క్రీడాకారులు
వర్గం:కామన్వెల్త్ క్రీడలలో పతకం సాధించిన భారత క్రీడాకారులు
వర్గం:మహారాష్ట్ర బ్యాడ్మింటన్ క్రీడాకారులు
వర్గం:మహారాష్ట్ర మహిళా క్రీడాకారులు
వర్గం:భారతీయ ఒలింపిక్ క్రీడాకారిణులు
వర్గం:జీవిస్తున్న ప్రజలు
వర్గం:భారతీయ క్రీడాకారిణులు
పగ సాధిస్తా (అయోమయ నివృత్తి)

*పగ సాధిస్తా (1970 సినిమా)
*పగ సాధిస్తా (1987 సినిమా)
చేతన్ ఆనంద్

1980 ఆగష్టు 7న జన్మించిన **చేతన్ ఆనంద్** (ఆంగ్లం: Chetan Anand) భారతదేశపు బ్యాడ్మింటన్ క్రీడాకారుడు. 2004లో ఇతడు ఫ్రాన్స్ లోని టౌలోస్ లో జరిగిన ఇంటర్నేషనల్ ఓపెన్ లో విజయం సాధించాడు. 2005లో ఐరిష్ ఇంటర్నేషనల్, వెల్ష్ ఇంటర్నేషనల్, శ్రీలంక శాటిలైట్ లలో విజయం పొందినాడు. 2007లో పాట్నాలో జరిగిన జాతీయ చాంపియన్‌షిప్ లో ఫైనల్ లో ఆనంద్ పవార్ను ఓడించి టైటిల్ చేజిక్కించుకున్నాడు. ఇదే సంవత్సరంలో సైప్రస్ ఇంటర్నేషనల్ లో సింగిల్స్, మిక్స్‌డ్ డబుల్స్ టైటిళ్ళను గెలుపొందాడు. 2007 అక్టోబర్ 11 నాటికి అతని ర్యాంకు 39.
## వివాహము
గుత్తా జ్వాలతో విడిపోయిన తర్వాత 2012 అక్టోబర్ 25న శారద గోవర్ధినిని చేతన్ పెళ్లాడాడు. ఆయన భార్య శారదా గోవర్ధిని 2013 డిసెంబరు 8న ఆడపిల్లకు జన్మనిచ్చారు. 'డిసెంబరు 8న నాకు పాప పుట్టింది. నా ఆనందాన్ని వర్ణించడానికి మాటలు రావడం లేదు' అని చేతన్ అన్నాడు. తనకు ఆడపిల్లే కావాలనుకున్నానని చెప్పాడు. దేవుడు తన కోరిక నెరవేర్చాడని, ఆయన ఎంతో రుణపడివున్నానని తెలిపాడు.తన పుట్టినరోజునే కూతురు పుట్టడం అత్యంత సంతోషాన్ని ఇస్తోందని వెల్లడించాడు. ఇది యాధృచ్చికమైనా అత్యంత ఆనందాన్ని కలిగిస్తోందని అన్నాడు. ఈ పుట్టిన రోజున తన భార్య ఇచ్చిన కానుకగా వర్ణించాడు. తన కూతురు తమ జీవితంలోకి మరింత సంతోషాన్ని తీసుకొచ్చిందని వ్యాఖ్యానించాడు. తన కూతురిని మొదటిసారి ఎత్తుకున్నప్పుడు అర్వచనీయ అనుభూతి కలిగిందన్నాడు. తన ముఖంలో నవ్వులు పూశాయని పేర్కొన్నాడు. 
## బయటి లింకులు

*BWF ఆటగాడి ప్రొపైల్
*కామన్వెల్త్ క్రీడల ఫలితాలు 2006

వర్గం:1980 జననాలు
వర్గం:జీవిస్తున్న ప్రజలు
వర్గం:ఆంధ్రప్రదేశ్ బ్యాడ్మింటన్ క్రీడాకారులు
వర్గం:కృష్ణా జిల్లా క్రీడాకారులు
ధనుర్మాసము

ధనుర్మాసము ఒక విశిష్టమైన మాసము (నెల).

కాలాన్ని కొలిచేందుకు మనం అనేక కొలమానాల్ని వాడతాము. వాటిలో చాంద్రమాన, సౌరమానాలు ముఖ్యమైనవి. చంద్రుడు ఏ నక్షత్రంలో ఉంటే దానిని బట్టి చాంద్రమానం లెక్కిస్తారు. సూర్యుడు ఒక్కో రాశిని దాటడాన్ని బట్టి సౌరమానాన్ని లెక్కిస్తారు. సూర్యుడు 
 ప్రవేశించిన సమయాన్ని సంక్రమణం అంటారు . ఆయా రాశులలో సూర్యుడు సంచరించే కాలమును సౌరమాసం అంటారు . ఉదాహరణకు కర్కాటకంలో సూర్యుడు ప్రవేశించే సమయము కర్కాటక సంక్రమణం అంటారు . . . అదేవిధముగా కర్కాటకరాశిలో సూర్యుడు సంచరిచే కాలము కర్కాటకమాసము అంటారు .
ధనస్సురాశిలో ప్రవేశించిన సమయం ధనుస్సంక్రమణం . కాగా ధనస్సులో సూర్యుడుండే  కాలము  **ధనుర్మాసము** అంటారు. 
మానవులకు ఒకసంవత్సరం దేవతలకు ఒకరోజు అంటారు . ఈలెక్కన ఉత్తరాయణం రాత్రి , దక్షిణాయనం పగలుగా భావించబడుతోంది . సూర్యుడు కర్కటకరాశిలో ప్రవేశించుట కర్కాటక సంక్రమణం అంటారు . అక్కడనుండి దక్షిణాయనం ప్రారంభం . అనగా . . . ఇది రాత్రి కాలం . మకరరాశిలో ప్రవేశించు సమయం మకరసంక్రమణం ఇక్కడినుండి ఉత్తరాయణం . అనగా . . . పగలుగా భావన . ఇలా భావిచినప్పుడు . . . దక్షిణాయనమునకు చివరిది . . . ఉత్తరాయణమునకు ముందుది ఐన ధనుర్మాసం ప్రాతఃకాలమువలె పవిత్రమైనది . . . సాత్వికమైన ఆరాధనలకు ప్రధానమైనది . కనుక సత్వగుణ ప్రధానమైన విష్ణువును ఈనెలలో ఆరాధిస్తారు . . . ఈ నెల విష్ణుమూర్తికి ప్రీతికరమైనది. గోదాదేవి కథ ఈ మాసమునకు సంబంధించినదే. సూర్యుడు ధనూరాశిలో ప్రవేశించడాన్ని 'పండుగ నెలపట్టడం' అనికూడా అంటారు. ఈ నెల రోజులూ ఇంటి ముందు పండుగ హడావుడిని గుర్తు చేస్తూ నాలుగు వీధుల చిహ్నంగా ముగ్గును తీర్చిదిద్దుతారు. అయితే ఈ ధనుర్మాసం సౌరమానానికి సంబంధించింది. కానీ మనం (తెలుగు వారం) చాంద్రమాన అనుయాయులం. దీనికి గుర్తుగా ఈ ముగ్గు మధ్యలో చంద్రుని తీర్చిదిద్దుతారు.

వర్గం:నెలలు
వర్గం:హిందూ సాంప్రదాయాలు
సిద్ధ వైద్యం

ప్రత్యామ్నాయ వైద్యవిధానాలలో సిద్ధ దక్షిణ భారతదేశములోని ద్రవిడుల (Dravidians) కాలము నాడు ప్రసిద్ధమైనది. "సిద్ధార్దులు" లేక శైవ భక్తులైన ఋషులు దైవానుగ్రహము వలన పొందిన వైద్యజ్ఞానము ఇది. పురాణాల ప్రకారము సిద్ధార్దులు 18 మంది, వారిలో అగస్త్యుడు ముఖ్యమైన వాడు, సిద్ధ వైద్య పితామహుడని పిలవబడుచున్నాడు. జీవి అన్న ప్రతి దానికి మనసు, శరీరము అనే రెండు భాగాలుంటాయని, ఆరోగ్యవంతమైన శరీరము లోనే శక్తివంతమైన, ఆరోగ్యవంతమైన మనసు ఉంటుందని సిద్ధులు నమ్మేవారు. ఒక వస్తువు అంటే పదం సిద్ధి నుంచి సిద్ధ వస్తుంది పదం పరిపూర్ణత లేదా స్వర్గపు ఆనందం సాధించిన. సిద్ధ ఎనిమిది అతీంద్రియ శక్తి అని "అష్ట మహా సిద్ధి" దృష్టి. పైన అధికారాలు వారసుడు సిద్ధులు పిలుస్తారు. ఆ కాలములో వీరు కొన్ని మెదడ్స్ ని , మెడిటేషన్ విధానాలను రూపొందించారు. వీరు నమ్మే సిద్ధాంతాలను వమ్ము చేయకుండా నిర్మలమైన మనస్సుతో మెడిటేషన్ చేయడమువలన జబ్బులకు, అనారోగ్యానికి దూరంగా ఉండేవారు. 

సిద్ధ వైద్యములో ఆయుర్వేదములాగే శారీరక రుగ్మతలను వాత, పిత్త, కఫ అనే రకాలుగా వ్యవహరిస్తారు .

## ఇవి కూడా చూడండి
http://en.wikipedia.org/wiki/Siddha_medicine

## మూలాలు
అభిజిత్ గుప్తా

1989 సంవత్సరంలో జన్మించిన **అభిజిత్ గుప్తా** (Abhijeet Gupta) భారతదేశపు చదరంగ క్రీడాకారుడు. ఇతడు రాజస్థాన్ లోని భిల్వారాకు చెందినవాడు. 

## బాల్యం

## విద్య

## సాధించిన అవార్డులు

2005లో తన 15 సంవత్సరాల ప్రాయంలోనే ఇంటర్నేషనల్ మాస్టర్ టైటిల్ సాధించి ఈ ఘనత వహించిన పిన్న భారతీయుడిగా రికార్డు సృష్టించాడు. 2002లోనే 13 సంవత్సరాల వయస్సులో అండర్-19 చెస్ టైటిల్ గెల్చిన పిన్న వయస్కుడిగా లిమ్కా బుక్ ఆఫ్ రికార్డుల్లో స్థానం సంపాదించాడు. ఇంతవరకు అభిజిత్ 14 అంతర్జాతీయ పతకాలను కైవసం చేసుకున్నాడు. అందులో 6 బంగారు పతకాలు.

## మూలాలు


## బయటి లింకులు
*ఆన్‌లైన్ హిందూ దినపత్రిక

వర్గం:1989 జననాలు
వర్గం:భారతీయ క్రీడాకారులు
వర్గం:భారతీయ చదరంగ క్రీడాకారులు
వర్గం:రాజస్థాన్ క్రీడాకారులు
వర్గం:రాజస్థాన్ చదరంగ క్రీడాకారులు
వర్గం:జీవిస్తున్న ప్రజలు
వర్గం:చదరంగం గ్రాండ్ మాస్టర్లు
డయానా ఎడుల్జీ

**డయానా ఫ్రామ్ ఎడుల్జీ** (జననం 1956 జనవరి 26) మాజీ భారత మహిళా టెస్ట్ క్రికెటర్. ముంబైలో పార్సీ కుటుంబంలో జన్మించిన ఆమె చిన్న వయసులోనే క్రీడలకు ఆకర్షితురాలయింది. ఆమె నివసించిన రైల్వే కాలనీలో టెన్నిస్ బంతితో క్రికెట్ ఆడుతూ పెరిగింది. ఆమె క్రికెట్‌ వైపుకు మళ్ళే ముందు జాతీయ స్థాయి జూనియర్ బాస్కెట్‌బాల్, టేబుల్ టెన్నిస్ ఆడింది. మాజీ టెస్ట్ క్రికెటర్ లాలా అమర్‌నాథ్ నిర్వహించిన క్రికెట్ క్యాంప్‌లో ఆమె తన నైపుణ్యాలను మెరుగుపర్చుకుంది. ఆ సమయంలో భారతదేశంలో మహిళల క్రికెట్ ప్రాచుర్యం పొందుతూ ఉంది. డయానా అప్పుడు రైల్వేలకు, ఆ తరువాత భారత జాతీయ క్రికెట్ జట్టుకూ ఆడింది, ఆమె ఎడమచేతి వాటం స్లో ఆర్థడాక్స్ బౌలర్. ఆమె 1975 లో తన మొదటి సిరీస్ ఆడింది. 1978 లో ఆమెను జట్టుకు కెప్టెన్‌గా నియమించారు. ప్రపంచవ్యాప్తంగా టెస్టుల్లో అత్యధిక వికెట్లు సాధించిన వారిలో ఆమె మూడవ స్థానంలో నిలిచింది.

మహిళల టెస్టు క్రికెట్ చరిత్రలో అత్యధిక బంతులు వేసిన బౌలరుగా ఆమె పేరిట రికార్డు (5098 కి పైగా) ఉంది 

1983 లో ఆమె భారతదేశపు అత్యున్నత క్రీడా పురస్కారం అర్జున అవార్డును అందుకుంది. 2002 లో భారత ప్రభుత్వం పద్మశ్రీ ప్రదానం చేసింది. 2017 జనవరి 30 న సుప్రీంకోర్టు ఆమెను బిసిసిఐ పరిపాలన ప్యానెల్‌లో నియమించింది.

1986 లో, భారతదేశానికి కెప్టెన్‌గా ఇంగ్లాండ్ పర్యటనలో ఉన్నప్పుడు ఎడుల్జీకి లార్డ్స్ పెవిలియన్‌లో ప్రవేశం నిరాకరించారు. అప్పుడామే MCC ( మేరీలెబోన్ క్రికెట్ క్లబ్) పేరును MCP ("మేల్ చావనిస్ట్ పిగ్స్") గా మార్చుకోవాలని ఆమె చురక వేసింది.

## మూలాలు



వర్గం:1956 జననాలు
వర్గం:భారతీయ క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:మహారాష్ట్ర మహిళా క్రీడాకారులు
వర్గం:జీవిస్తున్న ప్రజలు
శాంతా రంగస్వామి

1954, జనవరి 1న మద్రాసు (చెన్నై) లో జన్మించిన **శాంతా రంగస్వామి** (Shantha Rangaswamy) భారతదేశపు మహిళా క్రికెట్ క్రీడాకారిణి. 1976 నుంచి 1991 మధ్యకాలంలో ఆమె భారత మహిళా క్రికెట్ జట్టు తరఫున 16 టెస్ట్ మ్యాచ్‌లు ఆడింది. 1976-77 లో 8 టెస్టులకు, 1983-84 లో 4 టెస్టులకు ఆమె నాయకత్వం కూడా వహించింది. 1981-82 నుంచి 1986 మధ్యకాలంలో ఆమె 19 వన్డే మ్యాచ్‌లను ఆడింది. అందులో 16 వన్డేలకు నేతృత్వం వహించింది. ఆమె ఆల్ రౌండర్. భారత మహిళా క్రికెట్ జట్టుకు తొలి కెప్టెన్.

కుడిచేతితో బ్యాటింగ్ చేసే శాంతా రంగస్వామి టెస్టులలో 32.6 సగటుతో మొత్తం 750 పరుగులు సాధించింది. ఇందులో న్యూజీలాండ్ పై సాధించిన ఒక సెంచరీ కూడా ఉంది.. ఆమె అత్యధిక స్కోరు 108 పరుగులు. బౌలింగ్ లో 16 వికెట్లు కూడా సాధించింది. బౌలింగ్లో ఆమె అత్యున్నత గణాంకము 42 పరుగులకు 4 వికెట్లు. ఇది ఇంగ్లాండు పై సాధించింది.

వన్డే క్రికెట్‌లో 19 మ్యాచ్‌లకు ప్రాతినిధ్యం వహించి 15.1 సగటుతో 287 పరుగులు సాధించింది. బౌలింగ్‌లో 29.41 సగటుతో 12 వికెట్లు పడగొట్టింది. 1982లో న్యూజీలాండ్లో జరిగిన మహిళా ప్రపంచ కప్ క్రికెట్‌లో బ్యాటింగ్, బౌలింగ్ రెండింటిలోనూ ఆమె ప్రథమస్థానం పొందింది. ఇదే ప్రపంచ కప్ పోటీలలో న్యూజీలాండ్‌పై ఆమె వన్డేలలో ఏకైక అర్థ శతకం సాధించింది. 
ప్రస్తుతం శాంతా రంగస్వామి క్రికెట్ రచయిత్రిగా పనిచేస్తుంది.

## అవార్డులు, గౌరవాలు
# ఆమె యొక్క ప్రతిభను గుర్తించి భారత ప్రభుత్వం 1976లో భారత క్రీడారంగంలో అత్యున్నతమైన అర్జున అవార్డును ప్రధానం చేసింది.
# బీసీసీఐ లో అపెక్స్ కౌన్సిల్ లో సేవలందించిన మొదటి మహిళా క్రికెటర్.
# 2025 లో ఇండియా క్రికెటర్స్ అసోసియేషన్ కి ఎన్నికైన తొలి మహిళా అధ్యక్షురాలు.
# మహిళల విభాగంలో జీవన సాఫల్య పురస్కారం పొందిన తొలి వ్యక్తి.

## మూలాలు


వర్గం:1954 జననాలు
వర్గం:భారతీయ మహిళా క్రికెట్ క్రీడాకారులు
వర్గం:తమిళనాడు క్రీడాకారులు
వర్గం:తమిళనాడు మహిళా క్రీడాకారులు
వర్గం:జీవిస్తున్న ప్రజలు
సాక్షి (అయోమయ నివృత్తి)

*సాక్షి (సినిమా), 1967లో విడుదలైన తెలుగు సినిమా.
*సాక్షి (వ్యాసాలు), పానుగంటి లక్ష్మీనరసింహారావు రచనలు.
*సాక్షి (ప్రసారమధ్యమ సమూహం), ఒక తెలుగు ప్రసార మాధ్యమ సమూహం.
*సాక్షి ఎక్సలెన్స్ పురస్కారాలు, ప్రపంచవ్యాప్తంగా ఉన్న తెలుగు వారికి వార్షిక అవార్డులు.
*సాక్షి (దినపత్రిక), 2008లో ప్రారంభమైన తెలుగు దినపత్రిక.
*సాక్షి టివి, 2009లో ప్రారంభమైన తెలుగు న్యూస్ టెలివిజన్ ఛానల్.
*సాక్షి రంగారావు, తెలుగు సినిమా నటుడు.
*సాక్షి శివానంద్, ప్రముఖ నటీమణి.
*సాక్షి చౌదరి,  తెలుగు సినిమా నటి, మోడల్.
*సాక్షి మాలిక్, హర్యానా కు చెందిన మల్ల యోధురాలు.
*సాక్షి మాలిక్, మోడల్, హిందీ సినిమా నటి, ఫిట్‌నెస్ ఇన్‌ఫ్లుయెన్సర్.
*సాక్షి గులాటి, భారతీయ సినిమా నటి, మోడల్.
*సాక్షి అగర్వాల్, సినిమా, టెలివిజన్ నటి.
*సాక్షి తన్వర్, సినిమా నటి, టెలివిజన్ వ్యాఖ్యాత.
*సాక్షి వైద్య, భారతీయ నటి.
*సాక్షి శివ, టెలివిజన్, సినిమా నటుడు.
*సాక్షి కసానా, ఉత్తర ప్రదేశ్ కు చెందిన భారతీయ పారా అథ్లెట్.
*సాక్షి కుమారి, భారతీయ కబడ్డీ క్రీడాకారిణి. 2022లో ఆమెకు అర్జున అవార్డు లభించింది.
పాదులు

**పాదులు** లేదా **ఎగబ్రాకే మొక్కలు** ఒకరకమైన నులితీగల సహాయంతో నేలమీద గాని లేదా దేనినైనా సహాయం తీసుకొని ప్రాకే పొడుగైన మొక్కలు.

## కొన్ని రకాల పాదులు

*ద్రాక్ష
*Wild Grape
*Virginia Creeper
*Wisteria
*Common Ivy
*తమలపాకు
*Poison Ivy
* శంఖపుష్పం
*Morning Glory
*Kudzu
*చిక్కుడు
*కాగితంపూలు
*Passionfruit
*Japanese Honeysuckle
*నెపెంథిస్
*Lycopodiopsida (Clubmosses)
*కాకర
*గుమ్మడి
*వెర్రి పుచ్చ లేదా ఏటి పుచ్చ
*మిరియాలు

వర్గం:వృక్ష శాస్త్రము
వర్గం:ఎగబ్రాకే మొక్కలు
ప్రమీలా భట్ట్

**ప్రమీలా భట్ట్** (Pramila S Bhatt nee Korikar) భారతదేశానికి చెందిన మహిళా క్రికెట్ క్రీడాకారిణి.

## జీవిత విశేషాలు
ఆమె 1969, సెప్టెంబర్ 16 న కర్ణాటకలోని బెంగుళూరులో జన్మించింది. 

1990 నుంచి 1996 మధ్యకాలంలో ఆమె భారత జట్టు తరఫున 5 టెస్ట్ మ్యాచ్‌లు, 1993 నుంచి 1998 మధ్యకాలంలో 22 వన్డే మ్యాచ్‌లలో ప్రాతినిధ్యం వహించింది. ఒక టెస్ట్ మ్యాచ్‌కు, 7 వన్డే మ్యాచ్‌లలో ఆమె భారత జట్టుకు నేతృత్వం కూడా వహించింది. ఆమె బ్యాటింగ్, బౌలింగ్ రెండిటిలోనూ నైపుణ్యం ఉన్న ఆల్‌రౌండర్ క్రికెట్ క్రీడాకారిణి. 1997-98 మహిళా ప్రపంచ కప్ లో న్యూజీలాండ్ పై ఆడి టై (సమం) చేసిన మ్యాచ్‌కు ఆమె నాయకత్వం వహించింది.

## మూలాలు
*CricketArchive నుంచి క్రీడాకారుల ప్రొపైల్
*క్రికెట్ ఇన్పో క్రీడాకారుల ప్రొపైల్  

వర్గం:1969 జననాలు
వర్గం:భారతీయ క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:కర్ణాటక మహిళా క్రీడాకారులు
వర్గం:జీవిస్తున్న ప్రజలు
సంధ్యా అగర్వాల్

**సంధ్యా అగర్వాల్** (Sandhya Agarwal) భారతదేశానికి చెందిన మాజీ మహిళా క్రికెట్ క్రీడాకారిణి.ఈమె మధ్యప్రదేశ్ లోని ఇండోర్ పట్టణానికి చెందిన వ్యక్తి. 
## క్రికెట్ జీవితం
అగర్వాల్ భారత మహిళల క్రికెట్ జట్టుకు కెప్టెన్‌గా కూడా వ్యవహరించింది. 1984 నుంచి 1995 వరకు భారత జట్టు తరఫున 13 టెస్ట్ మ్యాచ్‌లలో ప్రాతినిధ్యం వహించింది. ఈ కాలంలో ఆమె 50.45 సగటుతో 1110 పరుగులు సాధించింది. అందులో 4 శతకాలు కూడా ఉన్నాయి. 1986లో ఇంగ్లాండుపై 190 పరుగుల వ్యక్తిగత స్కోరు సాధించి, 1935లో బెట్టీ స్నోబాల్ రికార్డును అధికమించింది. మహిళా క్రికెట్ లో సరికొత్త ప్రపంచ రికార్డు సృష్టించింది. 1987లో డెనిస్ అన్నెట్స్ 193 పరుగులు చేసే వరకు ఇది ప్రపంచ రికార్డుగా కొనసాగింది. అగర్వాల్ 21 మహిళా వన్డే పోటీలను కూడా ఆడి 31.50 సగటుతో 567 పరుగులు సాధించింది. ఆమె ప్రధాన జట్లలో భారత మహిళా క్రికెట్ జట్టు, రైల్వేస్ మహిళల క్రికెట్ జట్టు ఉన్నాయి.

## అంతర్జాతీయ శతకాలు

ఆమె క్రికెట్ ఆట నుంచి విరామం తీసుకున్న తర్వాత, అగర్వాల్ సెలెక్టర్ గా, శిక్షకురాలుగా క్రికెట్‌కు సహకారం అందించారు. ఆమె బాలికల U-19, మధ్య ప్రదేశ్ క్రికెట్ సంఘం సీనియర్ మహిళల జట్టుకు సభాధక్షురాలు (చైర్‌పర్సన్), BCCI మహిళా కమిటీ సభ్యురాలుగా పనిచేసింది. 2017లో, అగర్వాల్‌కు లార్డ్స్ గ్రౌండ్‌కు సంబంధించిన 'ది మేరిల్‌బోన్ క్రికెట్ క్లబ్' గౌరవ జీవిత సభ్యత్వాన్ని అందించింది.

13 టెస్ట్ మ్యాచ్ లు, 21 ఒకరోజు అంతర్జాతీయ పోటీలను ఆడినందుకు మధ్య ప్రదేశ్ క్రికెట్ సంఘం వారు రు.25,00 లక్షలు నగదు బహుమతిగా ఇచ్చారు.

## మూలాలు

వర్గం:భారతీయ క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:మధ్య ప్రదేశ్ మహిళా క్రీడాకారులు
వర్గం:భారతీయ క్రికెట్ క్రీడాకారులు
వర్గం:క్రీడాకారిణులు
గిడ్డంగి

వర్గం:కట్టడాలు

గిడ్డంగి అనేది వస్తువులను నిల్వ చేయడానికి ఒక భవనం. గిడ్డంగులను తయారీదారులు, దిగుమతిదారులు, ఎగుమతిదారులు, టోకు వ్యాపారులు, రవాణా వ్యాపారాలు, కస్టమ్స్ మొదలైనవారు ఉపయోగిస్తారు. అవి సాధారణంగా నగరాలు, పట్టణాలు లేదా గ్రామాల శివార్లలోని పారిశ్రామిక పార్కులలో పెద్ద సాదా భవనాలుగా ఉంటాయి.

గిడ్డంగులు సాధారణంగా ట్రక్కుల నుండి వస్తువులను లోడ్ చేయడానికి మరియు అన్‌లోడ్ చేయడానికి లోడింగ్ రేవులను కలిగి ఉంటాయి. కొన్నిసార్లు గిడ్డంగులు నేరుగా రైల్వేలు, విమానాశ్రయాలు లేదా ఓడరేవుల నుండి వస్తువులను లోడ్ చేయడానికి, అన్‌లోడ్ చేయడానికి రూపొందించబడ్డాయి. వారు తరచుగా వస్తువులను తరలించడానికి క్రేన్లు, ఫోర్క్లిఫ్ట్‌లను కలిగి ఉంటారు, వీటిని సాధారణంగా ISO స్టాండర్డ్ ప్యాలెట్‌లపై ఉంచి, ఆపై ప్యాలెట్ రాక్‌లలోకి ఎక్కిస్తారు. నిల్వ చేయబడిన వస్తువులు వ్యవసాయం, తయారీ మరియు ఉత్పత్తికి సంబంధించిన ఏవైనా ముడి పదార్థాలు, ప్యాకింగ్ పదార్థాలు, విడి భాగాలు, భాగాలు లేదా పూర్తయిన వస్తువులను కలిగి ఉంటాయి.

భారతదేశం,  హాంకాంగ్‌లో, గిడ్డంగిని గోడౌన్‌గా సూచించవచ్చు. 

## మూలాలు
షైనీ అబ్రహం

1965, మే 8 న జన్మించిన **షైనీ అబ్రహం** (Shiny Abraham) భారతదేశపు అథ్లెటిక్ క్రీడాకారిణి. 800 మ్టర్ల పరుగుపందెంలో ఆమె 14 సంవత్సరాలపాటు జాతీయ చాంపియన్ గా నిలిచింది. అంతర్జాతీయ వేదికపై 75 సార్లకు పైగా భారత్ తరఫున ప్రాతినిధ్యం వహించింది. 1985 లో జకర్తాలో జరిగిన ఆసియా ట్రాక్ & ఫీల్డ్ పోటీల నుంచి వరుసగా 6 సార్లు ఆసియా ట్రాక్ & ఫీల్డ్ పోటీలలో పాల్గొని ఈ ఘనత సాధించిన ఏకైక క్రీడాకారిణిగా రికార్డు సృష్టించింది. ఈ సమయంలో ఆమె 7 బంగారు పతకాలను, 5 వెండి పతకాలను, 2 కాంస్య పతకాలను తన ఖాతాలో వేసుకుంది. అట్లే ఆమె పాల్గొన్న 7 దక్షిణాసియా ఫెడరేషన్ క్రీడలలో 18 బంగారు, 2 వెండి, పతకాలను సాధించింది.
## ప్రారంభ జీవితం
షైనీ అబ్రహం 1965, మే 8 న కేరళలోని ఇడుక్కి జిల్లా థోడుపుఝా గ్రామంలో జన్మించింది. చిన్నతనం నుంచే షైనీకి అథ్లెటిక్స్ పై మక్కువ ఉన్ననూ కొట్టాయంలోని స్పోర్ట్స్ డివిజన్ లో ప్రవేశించిన పిదపే అందులో నైపుణ్యం సంపాదించింది. షైఇనీ అబ్రహం, పి.టి.ఉష, ఎం.డి.వల్సమ్మలు ఒకే డివిజన్ కు చెందిన వివిధ ప్రాంతాలలో శిక్షణ పొందిననూ వారి ముగ్గురి కోచ్ పి.జె.దేవెస్లా.
## క్రీడా జీవితం
షైనీ అబ్రహం అంతర్జాతీయ క్రీడా జీవితం తన సహచరిణి అయిన పి.టి.ఉష తో సమానంగా ప్రారంభమైంది. 1982లో ఢిల్లీలో జరిగిన ఆసియా క్రీడలతో వారిరువురి గమనం ఆరంభమైంది. షైనీ అంతకు ముందు ఏడాదే 800 మీటర్ల పరుగులో జాతీయ చాంపియన్ అయింది. అక్కడి నుంచి అథ్లెటిక్స్ నుంచి నిష్క్రమించేదాకా ప్రతీసారి షైనీ జాతీయ క్రీడలలో ఆ ఈవెంట్‌లో ఆమెకు తిరుగులేకుండా పోయింది. ఆమె 4 ఒలింపిక్ క్రీడలతో పాటు 3 ఆసియా క్రీడలలో పాల్గొంది. 1984లో లాస్ ఏంజిల్స్ లో జరిగిన ఒలింపిక్స్‌లో సెమీ ఫైనల్స్ చేరి ఈ ఘనత సాధించిన తొలి భారతీయురాలిగా చరిత్ర సృష్టించింది. 1986లో సియోల్ లో జరిగిన ఆసియా క్రీడలలో పరుగుపందెంలో తన ట్రాక్ లైన్‌ను దాటినందుకు అనర్హత పొందింది. ఆమె ఆ సమయంలో పతకం సాధించే దిశలో ఉండింది. 1992 బార్సిలోనా ఒలింపిక్స్‌లో భారత పతాకాన్ని పట్టుకొని ఒలింపిక్ క్రీడల మార్చ్‌ఫాస్ట్ లో జాతీయ పతాకాన్ని పట్టిన తొలి భారతీయ మహిళగా పేరు సంపాదించింది. ఆమె సాధించిన అత్యుత్తమ ప్రతిభ 1:58.8 నిమిషాలు. దీన్ని 1995లో చెన్నైలో జరిగిన దక్షిణాసియా క్రీడలలో నమోదు చేసింది. ఆమె ఆ సమయంలో తన కూతురు శిల్పాకు జన్మనిచ్చింది. అయినా మెరుగైన సమయాన్ని నమోదు చేయడం విషేశం. రెండు నిమిషాల లోపు సమయాన్ని నమోదుచేయడం కూడా ఇదే ప్రథమం.

## వ్యక్తిగత జీవితం
షైనీ అంతర్జాతీయ స్విమ్మింగ్ క్రీడాకారుడు, అర్జున అవార్డు గ్రహీత అయిన చెరియన్ విల్సన్ ను వివాహం చేసుకుంది. అతడు ఫుడ్ కార్పోరేషన్ ఆఫ్ ఇండియాలో డిప్యూటీ మేనేజర్ (క్రీడల)గా పనిచేస్తున్నాడు.

## అవార్డులు

* షైనీ అబ్రహంకు 1985లో క్రీడారంగంలో అత్యున్నతమైన అర్జున అవార్డు లభించింది.
* 1996 లో షైనీకు బిర్లా అవార్డు లభించింది
* 1998లో భారత ప్రభుత్వం పద్మశ్రీ అవార్డు ప్రధానం చేసింది. 
* 1991లో చైనీస్ జర్నలిస్ట్ అవార్డు లభించింది.

## వనరులు
* అంతర్జాతీయ అమెచ్యూర్ అథ్లెటిక్ ఫెడెరేషన్ ప్రొఫైల్
* దిగోల్ డాట్ కామ్ ప్రొఫైల్ 

వర్గం:1965 జననాలు
వర్గం:కేరళ అథ్లెటిక్ క్రీడాకారిణులు
వర్గం:అర్జున అవార్డు గ్రహీతలు
వర్గం:పద్మశ్రీ పురస్కారం పొందిన మహిళలు
వర్గం:భారతీయ ఒలింపిక్ క్రీడాకారిణులు
వర్గం:జీవిస్తున్న ప్రజలు
వర్గం:క్రీడారంగంలో పద్మశ్రీ పురస్కార గ్రహీతలు
మార్టినా హింగిస్

1980, సెప్టెంబర్ 30 న స్లోవేకియాలో జన్మించిన **మార్టినా హింగిస్** (Martina Hingis) మాజీ టెన్నిస్ క్రీడాకారిణి. 2007, నవంబర్ 1న రిటైర్ కావడానికి ముందు ఆమె 5 గ్రాండ్‌స్లాం టైటిళ్ళను చేజిక్కించుకుంది. ఆస్ట్రేలియన్ ఓపెన్ ను 3 సార్లు గెల్వగా, వింబుల్డన్, అమెరికన్ ఓపెన్ లను ఒక్కోసారి విజయం సాధించింది. డబుల్స్‌లో 8 సాల్రు విజయం సాధించగా, మిక్స్‌డ్ డబుల్స్ లో ఒక సారి టైటిల్ పొందింది. ఒక దశలో 209 వారాల పాటు ప్రపంచ నెంబర్ 1 గా ర్యాంకును నిలబెట్టుకుంది. 2007 వింబుల్డన్ సమయంలో మాదకద్రవ్యాలను సేవించినట్లు పాజిటివ్ ఫలితం రావడంతో, అస్వస్థత పొందటంతో టెన్నిస్ నుంచి రెండో సారి నిష్క్రమించింది. ఇంతకు ముందు 2005, నవంబర్ 25న కూడా గాయాల వల్ల కొద్దికాలం టెన్నిస్ కు దూరమైంది.
## బాల్యం
మార్టినా చెక్ తల్లికి, హంగేరియ-స్లోవక్ తండ్రికి జన్మించింది. ఇద్దరూ టెన్నిస్ క్రీడాకారులే. మార్టినా నవ్రతిలోవా పేరు మీద తండ్రి మార్టినా అనే పేరుపెట్టాడు. తల్లి మాలిటోరొవా చెకొస్లోవేకియాలో టాప్ టెన్ ర్యాంకు సాధించింది. తండ్రి కరోల్ హింగిస్ 19 వ ర్యాంకు సాధించాడు.  ప్రస్తుతం ఆమె తండ్రి టెన్నిస్ శిక్షకుడు.
## క్రీడా జీవితం
1996లో 15 సంవత్సరాల 9 నెలల ప్రాయంలోనే హెలీనా సుకోవాతో కల్సి వింబుల్డన్ డబుల్స్ ను గెల్చి పిన్న వయస్సులో వింబుల్డన్ టైటిల్ గెల్చిన రికార్డు స్థాపించింది. 1996 లోనే ఆస్ట్రేలియన్ ఓపెన్ క్వార్టర్ ఫైనల్స్ లోను, అమెరికన్ ఓపెన్ సెమీఫైనల్స్ లోనూ ప్రవేశించింది. 1997 హింగిస్ కు కల్సి వచ్చిన సంవత్సరం. ఆ సమయంలోనే ఆమె నెంబర్ 1 స్థానం పొందింది. ఆ సంవత్సరం ప్రారంభంలోనే సిడ్నీలో ఆస్ట్రేలియన్ ఓపెన్ ను గెల్చింది. కేవలం 16 సం.ల 9 నెలల ప్రాయంలోనే పైనల్స్ లో క్రితపు విజేత మేరీ పియర్స్ ఉ ఓడించి ఆ టైటిల్ గెల్చి పిన్న వయస్సులో గ్రాండ్‌స్లాం టైటిల్ గెల్చిన రికార్డు సృష్టించింది. అదే ఏడాడి మార్చి నాటికి నెంబర్ 1 స్థానం పొంది ఇందులోనూ ఈ హోదా పొందిన పిన్న వయస్కురాలిగా చరిత్ర సృష్టించింది. 1997 జూలైలో వింబుల్డన్ లో జానా నొవొత్నాను ఓడించి టైటిల్ గెల్చి 1887 తర్వార టైటిల్ గెల్చిన పిన్న వయస్కురాలిగా రికార్డు సృష్టించింది. అమెరిక ఓపెన్ లో ఫైనల్ లో వీనస్ విలియమ్స్ను ఓడించింది. 1997 లో హింగిస్ గెల్వని ఏకైక గ్రాండ్‌స్లాం టైటిల్ ఫెంచ్ ఓపెన్ మాత్రమే. ఇందులోనూ ఫైనల్ వరకు వెళ్ళి ఇవా మజోలీ చేతిలో ఓడింది.

1998లో హింగిస్ డబుల్స్‌లో మొత్తం 4 గ్రాండ్‌స్లాం టైటిళ్ళను సాధించింది. టెన్నిస్ చరిత్రలో ఈ ఘనత వహించిన 4 వ క్రీడాకారిణిగా గుర్తింపు పొందింది.  అంతేకాకుండా సింగిల్స్ లోనూ డబుల్స్ లోనూ నెంబర్ 1 స్థానాన్ని నిలబెట్టుకున్న మూడో క్రీడాకారిణిగా చరిత్రలో స్థానం సంపాదించింది. కొంచిత మార్టినేజ్ పై గెల్చి ఆస్ట్రేలియన్ ఓపెన్ కూడా విజయం సాధించింది. కాని లిండ్సే డావన్‌పోర్ట్ చేతిలో అమెరికన్ ఓపెన్ ఫైనల్ లో పరాజయం పొందింది. 1999లో హింగిస్ వరుసగా మూడో సారి ఆస్ట్రేలియన్ ఓపెన్ సాధించింది. డబుల్స్ లోనూ అన్నా కోర్నికోవాతో జతకల్సి టైటిల్ పొందింది.
## గ్రాండ్‌స్లామ్ టైటిళ్ళు
**విజయాలు** :

## మూలాలు


వర్గం:1980 జననాలు
వర్గం:టెన్నిస్ క్రీడాకారులు
వర్గం:క్రీడాకారిణులు
వర్గం:మహిళా టెన్నిస్ క్రీడాకారులు
వర్గం:గ్రాండ్‌స్లామ్ టెన్నిస్ విజేతలు
వర్గం:స్విట్జర్లాండ్ క్రీడాకారులు
వర్గం:స్విట్జర్లాండ్ టెన్నిస్ క్రీడాకారులు
వర్గం:వింబుల్డన్ విజేతలు
వర్గం:ఆస్ట్రేలియన్ ఓపెన్ (టెన్నిస్) విజేతలు
వర్గం:అమెరికన్ ఓపెన్ టెన్నిస్ విజేతలు
వర్గం:జీవిస్తున్న ప్రజలు
వర్గం:వింబుల్డన్ క్రీడాకారులు
మైకెల్ హోల్డింగ్

1954, ఫిబ్రవరి 16న జన్మిమ్చిన **మైకెల్ హోల్డింగ్** (Michael Anthony Holding) వెస్ట్‌ఇండీస్కు చెందిన ప్రముఖ మజీ క్రికెట్ క్రీడాకారుడు. భయంకరమఇన బౌలింగ్ తో బ్యాట్స్‌మెన్‌లను గడగడలాడించేవాడు. అతని ఎత్తుకు తగ్గట్లు (6' 3 ½") అతని రనప్ (బౌలింగ్ వేసే ముందు పరుగెత్తే దూరం) కూడా చాలా పొడవు. అతనితో పాటు భయంకర బౌలర్లు జోయెల్ గార్నర్, ఆండీ రోబర్ట్స్, మాల్కం మార్షల్లు ప్రత్యర్థి బ్యాట్స్‌మెన్లను ముప్పుతిప్పలు పెట్టేవారు. 1980 దశాబ్దంలో వెస్టీండీస్ ప్రపంచ క్రికెట్ లో ఉన్నత దశలో నిల్వడానికింf వీరందరి కృషి కారణం.

టెస్ట్ క్రికెట్‌లో 60 మ్యాచ్‌లు ఆడి 23.68 సగటుతో 249 వికెట్లు సాధించాడు. ఇందులో ఒకే ఇన్నింగ్సులో 5 వికెట్లను 13 సార్లు, ఒకే టెస్టులో 10 వికెట్లను 2 సార్లు సాధించాడు. అతని అత్యుత్తమ బౌలింగ్ విశ్లేషణ 92 పరుగులకు 8 వికెట్లు. టెస్టులలో 36 సిక్సర్లు కొట్టి 1000 పరుగుల లోపు పరుగులు చేసిన వారిలో అత్యధిక సిక్సర్లు సాధిమ్చిన వాడిగా రికార్డు సృష్టించాడు.

వన్డే క్రికెట్‌లో 102 మ్యాచ్‌లు ఆడి 142 వికెట్లను సాధించాడు. వన్డేలో అత్యుత్తమ బౌలింగ్ విశ్లేషణ 26 పరుగులకు 5 వికెట్లు. 1979, 1983 లలో ప్రపంచ కప్ క్రికెట్ లో పాల్గొన్నాడు.

ప్రస్తుతం హోల్డింగ్ క్రికెట్ కామెంటేటర్ గా విధులను నిర్వహిస్తున్నాడు.

## బయటి లింకులు
* Greatest over in Test History at Cricinfo
* Picture taken after THAT over
* Video and Holding's analysis of THAT over

వర్గం:1954 జననాలు
వర్గం:వెస్టిండీస్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:క్రికెట్ వ్యాఖ్యాతలు
డెస్మండ్ హేన్స్

1956, ఫిబ్రవరి 15న బార్బడస్లో జన్మించిన **డెస్మండ్ హేన్స్** (Desmond Leo Haynes) వెస్ట్‌ఇండీస్కు చెందిన ప్రముఖ మాజీ క్రికెట్ క్రీడాకారుడు. అతడు 1991లో విజ్డెన్ క్రికెటర్ గా ఎన్నికయ్యడు.

1980వ దశాబ్దంలో వెస్టీండీస్ తరఫున ఆడిన బ్యాట్స్‌మెన్‌లలో హేన్స్ ప్రముఖుడు. వెస్టండీస్ కు చెందిన మరో ఒపెనింగ్ బ్యాట్స్‌మెన్ అయిన గార్డన్ గ్రెనిడ్గ్తో కల్సి టెస్ట్ క్రికెట్‌లో 16 సెంచరీ భాగస్వామ్యాలు నిర్మించాడు. ఇందులో 4 పాట్నర్‌షిప్ డబుల్ సెంచరీలు. హేన్స్ 116 టెస్ట్ మ్యాచ్‌లు ఆడి టెస్ట్ క్రికెట్‌లో 42.29 సగటుతో 7487 పరుగులు సాధించాడు. టెస్ట్ క్రికెట్‌లో అతని అత్యధిక వ్యక్తిగత స్కోరు 184 పరుగులు. దీనిని 1984లో ఇంగ్లాండుపై సాధించాడు. 1978లో భారత పర్యటనలో హ్యాండిల్ ది బాల్ ప్రకారం ఔటై ఈ విధంగా ఔటైన అతికొద్ది బ్యాట్స్‌మెన్‌లలో ఒకరిగా నిల్చాడు.

వన్డే క్రికెట్‌లో కూడా హేన్స్ అనేక రికార్డులు సృష్టించిననూ కాలక్రమేణా ఆ రికార్డులు తదుపరి బ్యాత్స్‌మెన్‌లచే తిరగరాయబడ్డాయి. ఒక దశలో వన్డే క్రికెట్‌లో అత్యధిక పరుగులు, అత్యధిక సెంచరీలు హేన్స్ పేరిటే ఉన్నాయి. అతడు 1979, 1983, 1987, 1992 ప్రపంచ కప్ క్రికెట్‌లలో 25 మ్యాచ్‌లు ఆడి 854 పరుగులు సాధించాడు. ఇందులో ఒక శతకం, 3 అర్థ శతకాలు ఉన్నాయి.

1997లో క్రికెట్ నుంచి నిష్క్రమించిన పిదప హేన్స్ బార్బడస్ క్రికెట్ అసోసియేషన్ సెలెక్టింగ్ చైర్మెన్‌గా, కార్ల్‌టన్ క్రికెట్ క్లబ్ అధ్యక్షుడిగా, వెస్ట్‌ఇండీస్ ప్లేయర్స్ అసోసియేషన్ కార్యదర్శిగా పనిచేశాడు. సెనేటర్ గాను, జాతీయ స్పోర్ట్స్ కౌన్సిల్ చైర్మెన్ గాను విధులు నిర్వహించాడు. అతని ఆత్మకథ లియాన్ ఆఫ్ బార్బడస్ (Lion of Barbados) 

వర్గం:1956 జననాలు
వర్గం:వెస్టిండీస్ క్రికెట్ క్రీడాకారులు
వర్గం:విజ్డెన్ క్రికెటర్లు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు
క్లైవ్ లాయిడ్

1944, ఆగస్టు 31 న గుయానా లోని జార్జ్‌టౌన్ లోజన్మించిన **క్లైవ్ లాయిడ్** (Clive Hubert Lloyd) వెస్ట్‌ఇండీస్కు చెందిన మాజీ క్రికెట్ క్రీడాకారుడు. 1974 నుంచి 1985 వరకు వెస్టీండీస్ కెప్టెన్‌గా ఉండి క్రికెట్ లో అగ్రరాజ్యంగా చేశాడు. క్రికెట్ చరిత్రలోనే అత్యున్నత కెప్టెన్‌గా అతనికి ఖ్యాతి లభించింది. అతని నాయకత్వంలో వెస్టీండీస్ ఒక దశలో వరుసగా 27 టెస్టులలో పరాజయం పొందలేదు. అందులో 11 వరస విజయాలు. ( ఈ కాలంలో ఒక టెస్టుకు వివియన్ రిచర్డ్స్ నాయకత్వం వహించాడు). లాయిడ్ 3 ప్రపంచ కప్ లలో వెస్టీండీస్ కు నాయకత్వం వహించాడు. అందులో 1975, 1979 లలో జరిగిన మొదటి, రెండో ప్రపంచ కప్‌లలో వెస్టీండీస్ విజయం సాధించింది. 1983లో జరిగిన ప్రపంచ కప్‌లో కూడా ఫైనల్ వరకు వచ్చి కపిల్ దేవ్ నాయకత్వంలోని భారత్ జట్టు పై ఓడిపోయారు.

లాయిడ్ టెస్ట్ క్రికెట్‌లో 110 మ్యాచ్‌లు ఆడి 46.67 సగటుతో 7515 పరుగులు సాధించాడు. అతని తొలి టెస్ట్ 1966లో ఆడినాడు. టెస్ట్ క్రికెట్‌లో అతని అత్యధిక స్కోరు 242 నాటౌట్. టెస్ట్ క్రికెట్‌లో 19 సెంచరీలు, 39 అర్థ సెంచరీలు సాధించాడు.

వన్డే క్రికెట్‌లో లాయిడ్ 87 మ్యాచ్‌లు ఆడి 1977 పరుగులు 39.53 సగటుతో సాధించాడు. ఇందులో ఒక సెంచరీ, 11 అర్థ సెంచరీలు ఉన్నాయి. వన్డేలో అతని అత్యధిక స్కోరు 102 పరుగులు.

1971లో లాయిడ్ విజ్డెన్ క్రికెటర్ ఆఫ్ ది ఇయర్ గా ఎంపికయ్యాడు.

రిటైర్‌మెంట్ తర్వాత లాయిడ్ కోచ్‌గా, కామెంటేటర్‌గా బాధ్యతలు చేపట్టాడు. 2001 నుంచి 2006 వరకు ఐ.సి.సి.మ్యాచ్ రెఫరీగా ఉన్నాడు. ప్రస్తుతం ఇతడు వెస్టీండీస్ క్రికెట్ మేనేజర్‌గా ఉన్నాడు.

వర్గం:1944 జననాలు
వర్గం:వెస్టిండీస్ క్రికెట్ క్రీడాకారులు
వర్గం:విజ్డెన్ క్రికెటర్లు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:జీవిస్తున్న ప్రజలు
పొడపత్రి

**పొడపత్రి** ఒక రకమైన ఔషధ మొక్క. దీని శాస్త్రీయనామం 'జిమ్నిమా సిల్విస్టర్'., అపోసైనేసి కుటుంబానికి చెందినది. ఇది భారతదేశంలో ప్రకృతి సిద్ధంగా అరణ్యాలలో పెరుగుతంది. దీనిని సంస్కృతంలో "మేషశృంగి" అని పిలుస్తారు. అంతే కాకుండా "పుట్టభద్ర" / "మధునాశని" అని కూడా అంటారు.  జింనిమా సిల్విస్ట్రి అనేది ఒక ప్రఖ్యాతమైన మొక్క. ఈ మొక్కని గుర్మర్ అని అంటారు.గుర్మర్ అంటే హిందీ వాడుకంలో మధుమేహాన్ని చంపేది అని అర్దం.వీటి ఆకులు ధీర్ఘవృత్తాకారంలో,సన్నగా ముక్కల వలె వుంటాయి.ఆకులు మృదువుగా వుంటాయి.పువ్వులు లేత పసుపు రంగులో,గుండ్రాటి ఆకారంలో వుంటాయి.పువ్వులు ఏకనాభిలో పక్కగా ఎర్పడి వుంటాయి.ఏకనాభి యొక్క కాడ పొడుగుగా వుంటాయి. రక్షక పత్రాలు పొడుగుగా,గుండ్రంగా వుంటాయి.

## లక్షణాలు
*బలహీన కాండపు తీగజాతికి చెందిన మొక్క.
*లేటెక్స్, కేశయుత సరళ పత్రాలు, ఆభిముఖం, అండాకార దీర్ఘ వృత్తాకారం.
*పసుపు పచ్చని గుత్తులుగా పూసే చిన్న పుష్పాలు.
*5-7 సెం.మీ. కాయలు మేక కొమ్ముల ఆకారంగా అమరి ఉంటాయి.

## ఉపయోగాలు
* పొడపత్రి ఆకులలో జిమ్నిమిక్ ఆమ్లం ఉంటుంది. ఇది తీపి రుచిని నివారిస్తుంది. 
* దీనిని మూత్ర వర్ధకంగాను, ఉత్తేజకారిగాను, జీర్ణకారిగాను, మలబద్ద నివారిణిగాను ఉపయోగిస్తారు. 
* ఇది గుండెను, ప్లీహాన్ని ఉత్తేజపరుస్తుంది. దీనిని మధుమేహంలో, జ్వరం, ఉబ్బసము నివారణ కోసం వాడుతారు.
* ఈ మొక్క నుండి వొచిన సారం ప్రాచీన ఆయుర్వేద మందుగా ఇండియా,జపాన్, ఆస్ట్రేలియా దేశాలలో ఉపయోగిస్తారు.
* ఈ మొక్క యొక్క ఆకులు ద్వారా మధుమేహం అనే వ్యాధిని దూరం చేయవచ్చు.

## సాగుచేయు విధానము
పొడపత్రి అడవుల్లో సహజసిద్ధంగా లభ్యమౌతుంది. అయితే మార్కెట్లోని గిరాకీ మూలంగా దీనిని సాగుచేయవచ్చును.
పొడపత్రిని విత్తనాల ద్వారా సాగుచేయవచ్చును. మొదట నారుమళ్ళను చేసుకొని, ఆరోగ్యంగా వుండే పిల్ల మొక్కలను పొలాల్లో నాటుకోవాలి. విత్తనాలు సాధారణంగా 7-10 రోజుల్లో మొలకెత్తుతాయి. మొలకెత్తిన 4-5 వారాల తర్వాత నేలను సిద్ధము చేసుకొని, చాళ్ళు దున్నుకొని 1-2 మీటర్ల నిడివిలో పిల్ల మొక్కల్ని నాటుకోవాలి. ఇవి ఎగబ్రాకడానికి ఊతకర్రలను మొదట్లో ఒక పందిరిలాగ ఏర్పాటుచేస్తే పొడపత్రి పందిరంతా అల్లుకొని పొదలాగా తయారౌతుంది.

ఒక్క చెట్టు నుండి 250 గ్రాముల నుండి 5-6 కిలోల ఆకులు సేకరించవచ్చును. మొక్క పుష్పించు దశలో ఆకులను సేకరించవలెను. సేకరించిన ఆకులను నీడలో ఆరబెట్టి, ఎండిన తరువాత గోతాలలో భద్రపరచుకొనవలెను. మొక్కలు అల్లుకొనే దశలో లేదా పుష్పించే దశలో వేపపిండి నీళ్ళలో కరిగించి వడియగట్టి చల్లడం వలన చీడ పీడలు నివారించవచ్చును.
## చిత్రమాలిక

దస్త్రం:Gymnema sylvestre 96.jpg|
దస్త్రం:Gymnema sylvestre W2 IMG 3124.jpg|
దస్త్రం:Marsdenia sylvestris.JPG|

## మూలాలు

వర్గం:ఔషధ మొక్కలు
వర్గం:అపోసైనేసి కుటుంబ మొక్కలు